projecte-aina/catalan_government_crawling huggingface dataset:
Pau Casas (director d'expansió a Espanya i Portugal de Pinterest), Micky Ribera (CEO de BeAgency) i Daniel Aldea (Fundador i CEO d'Altostratus)
El proper dijous 28 de març de 10h a 14h el Pier 01 Barcelona Tech City (Pl.
Pau Vila 1 de Barcelona) acollirà la tercera jornada Comerç Increïble en el marc de la 3a edició de la Setmana del Comerç.
Aquesta sessió estarà dedicada als empresaris de comerç, serveis i moda que volen maximitzar les possibilitats que ofereixen les eines digitals al retail.
Pau Casas, director d'expansió a Espanya i Portugal de Pinterest, ens donarà eines per fer créixer el teu negoci en aquesta xarxa; Micky Ribera, CEO de BeAgency, ens parlarà de, estratègies a xarxes socials que venen i construeixen marca, com Instagram i Daniel Aldea, Fundador i CEO d'Altostratus, ens explicarà casos d'ús del G Suite al retail.
En el marc de les jornades Comerç Increïble de la 3a edició de la Setmana del Comerç, el dimecres 27 de març de 12:30h a 17:00h el Citilab de Cornellà (Pl.
Can Suri s/n Cornellà) acollirà la sessió dedicada als comerciants i a les botigues del futur.
Comptarem amb Marcos Álvarez, botigueròleg, economista i expert en Recursos Humans que, a través de taller pràctic i creatiu "Com ens reinventem per vendre en un futur?", ens ajudarà fer una diagnosi diferent dels establiments per planificar noves estratègies de venda per al futur.
També coneixerem en primera persona, a través d'un vídeo i debat obert, com compren els joves de la Generació Z: quines són les seves motivacions i quines preferències tenen a l'hora d'anar a comprar.
Frithjof Büttner (Comissionat de BID's – Departament de desenvolupament urbà i habitatge – Govern d'Hamburg)
El dimarts 26 de març iniciem les jornades Comerç Increïble, que fins divendres 29 posaran el focus cada dia en un tema que marcarà el futur del sector i se celebrarà en una ubicació diferent.
La primera sessió tècnica serà "El futur dels eixos comercials a Catalunya i la llei d'APEU's" i tindrà lloc a Movistar Centre (C/Fontanella, 2, Barcelona).
Partint d'una anàlisi de l'estat actual de les entitats de comerç al territori, debatrem sobre el futur dels eixos i la llei d'APEU's amb la col·laboració de 3 experts europeus sobre la implantació del BID's al Regne Unit i Alemanya.
A la taula rodona " Com es comença un projecte de BID's?
Mirem cap a Europa" tenim el privilegi de comptar amb el Sr.
Hasanul Hoque, Director d'operacions de Camden Town Unlimited, la Sra.
Frithjof Büttner, Comissionat de BID's – Departament de desenvolupament urbà i habitatge – Govern d'Hamburg.
A través dels 'Tours virtuals', el CCAM posa a l'abast dels mercats municipals una eina de comunicació i de difusió que permet localitzar i recomanar els mercats, i les seves parades i productes.
Les rutes virtuals permeten passejar per l`interior dels mercats i descobrir que els mercats municipals catalans són uns establiments comercials, competitius, potents i amb molts serveis que permeten satisfer les necessitats dels consumidors.
Més de 80 mercats municipals han demanat participar en el programa.
Tots els mercats municipals de Catalunya poden sol·licitar la realització del tour virtual del seu mercats enviant un correu a [EMAIL]
Actualment estan disponibles les següent visites virtuals:
A Catalunya existeixen 168 mercats municipals, els nostres mercats són únics al món, són un referent arreu per la seva història i perquè tenen uns serveis i uns valors que connecten amb les necessitats i la manera de fer dels consumidors actuals.
Actualment els mercats municipals són un referent en la venda de producte fresc i de qualitat però també s'han adaptat a les noves necessitats i valors dels consumidors, salut, sostenibilitat, estalvi de temps, gestió mediambiental, integració social...
El Consorci de Comerç Artesania i Moda de Catalunya ha creat Elsmercats.cat com un actiu estratègic que ens permet desenvolupar actuacions d'impuls per als mercats.
El principal objectiu és que els mercats municipals catalans siguin més forts, més competitius, tinguin una major visibilitat i millorin el seu posicionament en el sector de la distribució comercial.
Mitjançant l'adreça de correu electrònic [EMAIL] ens podeu fer arribar qualsevol consulta o suggeriment i ens posarem en contacte amb vosaltres per donar resposta a les vostres peticions.
També ens podeu fer arribar notícies sobre les activitats o qualsevol novetat dels vostres mercats per tal d'incloure-les en el nostre butlletí electrònic o en la nostra revista digital Comerç.cat
Imatges d'algunes de les presentacions de la Dir. gral de Comerç
En les darrers setmanes, Lloret de Mar, Lleida, Tremp, Sant Feliu de Llobregat, Tortosa i Tarragona han acollit sessions informatives a càrrec de la directora general de Comerç, Muntsa Vilalta, per explicar l'avantprojecte de Llei d'Àrees de Promoció Econòmica i Urbana (APEUs), en què treballa actualment la Generalitat.
Aquestes sessions se sumen a les presentacions ja realitzades per la directora a d'altres ciutats catalanes per donar a conèixer els principals continguts de la futura llei amb la que el Govern català —a través de la Direcció General de Comerç del Departament d'Empresa i Coneixement— aposta per un sistema de col·laboració público-privada, articulat mitjançant aquest nou model d'organització de renovació urbana i territorial inspirat en els Business Improvement Districts (BIDs).
Fins ara, s'han fet sessions informatives a Lloret de Mar, Lleida, Tremp, Sant Feliu de Llobregat, Tortosa, Tarragona, Vic, Manresa, Girona, i Barcelona, a les que han assistit en total prop de 400 professionals del sector comerç.
De cara al setembre, estan previstes més presentacions.
Segons explica la directora, "la finalitat de les APEUs és facilitar la modernització i la promoció de determinades zones urbanes, millorar la qualitat de l'entorn urbà mitjançant actuacions sostenibles, consolidar el model de ciutat compacta, complexa i cohesionada i mediambientalment eficient, incrementar la competitivitat de les empreses i afavorir la creació d'ocupació".
Així mateix, la directora vol remarcar que "les APEUS no són un objectiu per si mateixes, són una eina de col·laboració público-privada, que està en un prestatge i es podrà utilitzar si és necessari".
Amb la voluntat que la llei reculli les diferents sensibilitats i necessitats del sector comerç, des de la Direcció General de Comerç s'estan mantenint converses amb els agents implicats.
La previsió és que la norma, que ha iniciat ja la tramitació administrativa i es troba en el tràmit d'informació pública, arribi al Parlament per a la seva tramitació a finals del 2019.
La directora gral de Comerç, Muntsa Vilalta, avui a la presentació de les APEUs a la FOEG
En la ronda de presentacions que està realitzant en els darrers mesos arreu del territori, la directora general de Comerç, Muntsa Vilalta, ha explicat avui a Girona les principals principals novetats del projecte de llei de les Àrees de Promoció Econòmica i Urbana (APEUs) que està impulsant el Departament d'Empresa i Coneixement, a través de la Direcció General de Comerç.
Davant d'un auditori de prop d'una quarantena de professionals del sector i empresaris de la Federació d'Organitzacions Empresarials de Girona (FOEG).
La futura llei de les APEUs, que actualment està en fase administrativa en el tràmit d'informació pública, aposta per sistema de col·laboració-privada, articulat mitjançant aquest nou model d'organització de renovació urbana i territorial inspirat en els Business Improvement Districts (BIDs).
Segons ha explicat Vilalta, "l a finalitat de les APEUs és facilitar la modernització i la promoció de determinades zones urbanes, millorar la qualitat de l'entorn urbà mitjançant actuacions sostenibles, consolidar el model de ciutat compacta, complexa i cohesionada i mediambientalment eficient, incrementar la competitivitat de les empreses i afavorir la creació d'ocupació ".
Aquesta iniciativa es contextualitza en els treballs de la Direcció General de Comerç de dinamitzar professionalment el sector comerç, com a garantia de pervivència d'un model de comerç, serveis, artesania i moda competitiu, sostenible i equilibrat.
En aquest sentit, la directora ha volgut remarcar que " les APEUS no són un objectiu per si mateixes, són una eina de col·laboració público-privada, que està en un prestatge i es podrà utilitzar si és necessari ".
La previsió és que el projecte de llei arribi al Parlament per a la seva tramitació a finals d'any.
La dir. gral. de Comerç, Muntsa Vilalta, en la presentació a les APEUs a la seu d Pimec Maresme
En el marc de la ronda de presentacions arreu del territori, la directora general de Comerç, Muntsa Vilalta, ha explicat aquest dimecres a la seu de Pimec Maresme, els principals continguts del projecte de llei de les Àrees de Promoció Econòmica i Urbana (APEUs), que lidera la Direcció General de Comerç del Departament d'Empresa i Coneixement.
La futura llei de les APEUs vol establir les bases normatives d'un nou sistema de col·laboració-privada, articulat mitjançant aquest nou model d'organització de renovació urbana i territorial inspirat en els Business Improvement Districts (BIDs).
Segons ha explicat Vilalta, "la finalitat de les APEUs és facilitar la modernització i la promoció de determinades zones urbanes, millorar la qualitat de l'entorn urbà mitjançant actuacions sostenibles, consolidar el model de ciutat compacta, complexa i cohesionada i mediambientalment eficient, incrementar la competitivitat de les empreses i afavorir la creació d'ocupació".
Aquesta iniciativa es contextualitza en els treballs de la Direcció General de Comerç de dinamitzar professionalment el sector comerç, com a garantia de pervivència d'un model de comerç, serveis, artesania i moda competitiu, sostenible i equilibrat.
En aquest sentit, la directora ha volgut remarcar que "les APEUS no són un objectiu per si mateixes, són una eina de col·laboració público-privada, que està en un prestatge i es podrà utilitzar si és necessari".
La previsió és que el projecte de llei arribi al Parlament per a la seva tramitació a finals d'any.
La direcció general de Política Lingüística impulsa el programa Emmarca't amb l'objectiu d'apropar el català a les grans marques i sensibilitzar a les empreses
En termes de màrqueting, a Catalunya, al 67,9 % dels consumidors els agradaria que l'atenció al públic i/o telefònic de les seves marques i botigues preferides pogués ser també en català.
Aquest percentatge arriba a un 94,3 % entre la població que té com a llengua habitual el català.
Hi ha, doncs, 4.075.434 consumidors potencials que consideren l'atenció al públic en català com un valor afegit molt rellevant.
Per a les grans marques, el català és una aposta estratègica: defineix un ampli públic objectiu per al qual el simple ús del català ja és un reclam i genera interès.
A més, l'ús del català permet segmentar, genera empatia i demostra un important grau de responsabilitat social per part de qualsevol empresa.
Si des d'una perspectiva legal, cal utilitzar el català per acomplir determinats preceptes del codi de consum, des d'un punt de vista de màrqueting, el català és una eina fonamental.
Com es preveu la campanya de Nadal?
En general, la campanya de Nadal es preveu positiva, gràcies a la recuperació de la confiança dels consumidors, el repunt de les vendes i les elevades xifres de noves contractacions per aquest període.
El comerç continua creant llocs de treball i és motor d'ocupació: algunes estimacions parlen de milers de contractacions per aquest Nadal, i això, sense tenir en compte l'efecte multiplicador en altres sectors, com ara la logística.
També aprofito per recordar que la recomanació per unanimitat del Consell assessor de Comerç, reunit el passat mes de setembre, és que les rebaixes d'hivern tinguin el seu inici el 7 de gener i finalitzin el 28 de febrer.
El comerç afronta el 2019 amb reptes...
I ara més que mai hem d'afrontar aquests reptes a través d'una col·laboració real entre el sector privat i les administracions públiques.
Això ho dic per la llei de Bid's (Àrees de Promoció Econòmica Urbana, APEU) en què estem treballant –que serà una eina de foment de la professionalització del teixit associatiu–, però també per la necessitat de teixir aliances que ens ajudin a afrontar el desafiament del món digital, posar sobre la taula nous negocis inspiradors, basats en el lligam amb el consumidor i, sobretot generar prestigi per al sector.
A què es refereix amb "prestigi per al sector"?
En aquestes dates més que mai, és molt important que treballem plegats per generar optimisme i il·lusió davant la campanya de Nadal.
Hem de fer el que estigui a les nostres mans per posar en valor la importància del comerç a les nostres vides, com a activitat econòmica i com element de cohesió social.
De la mà de les empreses comercials, de les patronals del sector i de tot el teixit associatiu, hem de generar una imatge d'oportunitat que ens projecti al futur i ens faci mereixedors de la captació de nou talent.
Aquesta és una fita vital en el nostre full de ruta, i és la raó per la qual desenvolupem el Pla Prestigi Comerç.
La dir dels SSTT EMC a Tarragona, Carme Mansilla (a la dreta) durant la jornada Tot queda a Casa
· Segons els resultats de l'Autodiagnosi TIC –una eina del Consorci de Comerç, Artesania i Moda (CCAM) que permet als comerciants i empreses de comerç autoavaluar el seu grau de transformació digital- al 2018 els comerços de les comarques de Tarragona van situar-se de mitjana en un 47%, un punt per sobre de l'any anterior
Prop de 150 professionals han assistit aquest matí a la presentació del pla d'Incentius del Consorci de Comerç, Artesania i Moda (CCAM) de la Generalitat per al 2019.
La directora general de Comerç, Muntsa Vilalta, ha presidit la presentació de les diferents línies de subvencions per als sector del comerç, els serveis, la moda i l'artesania.
Amb aquest pla de subvencions per al 2019, la Generalitat —a través del CCAM— reitera el seu suport al comerç amb l'objectiu de donar resposta als grans reptes del comerç, generar models de negoci competitius i prestigiar el sector.
Així mateix, els incentius CCAM 2019 també volen acompanyar en la transformació digital, posar el comerç al centre dels plans de ciutat, donar suport a la professionalització del món associatiu i fomentar la internacionalització del sector.
Com a novetat, enguany s'ha obert una nova línia d'ajuts orientada al suport a la millora dels mercats municipals i dels mercats de venda no sedentària.
Així mateix, el pla d'incentius manté les línies de suport a les entitats més representatives del sector del comerç i a la professionalització del món associatiu.
El pla d'ajuts també inclou la línia de suport a la participació de les empreses de comerç a fires, i la de suport al procés de transformació digital.
Línies d'ajut específiques per a la moda i l'artesania
Dins el pla d'incentius del CCAM 2019 també s'ha obert el programa específic d'ajuts per a la internacionalització de la moda.
Aquest programa —dirigit a empreses de disseny de moda— vol fomentar la presència de dissenyadors i marques catalanes a l'exterior i potenciar la seva diversificació de mercats mitjançant l'estimulació de l'exportació a través de la participació individual a showrooms comercials internacionals temporals de moda o a fires internacionals del sector.
De la seva banda, l'artesania compta dins el pla d'incentius amb diferents línies especialment dirigides al sector.
Concretament, la línia per a la internacionalització de l'artesania —mitjançant la participació en fires, exposicions individuals i altres actuacions internacionals—, la línia d'ajut a la promoció i comercialització dels productes artesans —a través de la presència en fires, fires-mercat o mercats d'àmbit nacional o estatal, participació en concursos, aparició en guies de comerç o turisme, o realització d'exposicions individuals— la línia per a la millora de la gestió de l'empresa artesana, i la línia per a la notorietat de les fires i fires-mercat d'artesania, adreçada a les administracions locals organitzadores.
Amb la d'avui a Barcelona, es tanca el calendari de presentacions que s'han fet arreu del territori.
Fins el 23 de maig, les empreses i autònoms poden presentar les seves sol·licituds.
Més info i bases a: http://ccam.gencat.cat/ca/detalls/noticia/20190410_subvencions_cam
La responsable de Comerç, Marta Raurell, amb el responsables de COACB
La cap de Comerç del Consorci de Comerç, Artesania i Moda (CCAM) del Departament d'Empresa i Coneixement, Marta Raurell, ha participat aquest dilluns en la inauguració de oficial de la XV edició del Showrooom de Marroquineria i Complements Expopell que se celebra des de diumenge i fins avui a la Cúpula del Centre comercial Las Arenas, a Barcelona.
Raurell ha visitat el showroom que organitza bianualment el Col·legi Oficial d'Agents Comercials de Barcelona (COACB), i que en la present edició ha tornat a apostar per dinamitzar la participació a través de l'acció, amb sortejos de productes cada hora mentre els visitants.
Prop d'un centenar de firmes de marroquineria, articles de viatge, complements de moda i articles de de regal aquesta edició del saló que ha comptat amb més 2.000 m2 d'exposició.
La directora general de Comerç, Muntsa Vilalta, ha presidit la cloenda de la convenció del Gremi de Ferreteria 2019, celebrada aquest dijous a Sant Sadurní d'Anoia.
En un acte que ha tingut lloc a Caves Vilarnau, acompanyada del president del gremi.
Joan Alarcón, i de l'alcalde de Sant Sadurní, Josep Maria Ribas, i davant un auditori de professionals del sector, Vilalta ha destacat que "des de la Generalitat estem desenvolupant estratègies per fer front als grans reptes que tenim al comerç, i que passen per promoure models de negoci competitius, incrementar el prestigi del sector, situar el comerç en el centre dels plans de ciutat, impulsar l'adaptació a la transformació digital, i la professionalització del món associatiu".
Així mateix, ha recordat que aquests "grans reptes" s'estan afrontant amb actuacions en matèria d'ordenació com la futura llei d'àrees de promoció econòmica i urbana (APEUs) en que treballa actualment la Direcció General de Comerç, i en matèria de promoció i suport a empreses i entitats, amb actuacions com el pla d'incentius del Consorci de Comerç, Artesania i Moda (CCAM), la celebració de la Setmana del Comerç, el programa d'acompanyament en la transformació digital, les taules sectorials, o les sessions formatives.
Segons ha explicat la directora, són unes polítiques i actuacions que vindran definides, en gran part, a l'Agenda Comerç 20/21, " un procés de reflexió conjunta amb les entitats del sector, a partir del qual hem de donar resposta als reptes actuals del comerç, que ens permetrà dissenyar, tant els objectius operatius del sector a dos anys vista, com les actuacions que hem d'endegar des de la Generalitat.
Un full de ruta que ens permetrà alinear actuacions entre sector públic i privat i que volem compartir amb tots vosaltres", ha reblat.
El sector de la ferreteria a Catalunya compta amb més de 3.000 empreses i més de 3.400 establiments, i ocupa a 9.000 persones, amb una facturació de 862 milions d'euros.
La dir. gral de COmerç, Muntsa Vilalta, amb la dir dels SSTT d'EMC a la Catalunya Central, Bàrbara Minoves, i amb la subdir gral de Comerç, Montse Gallardo, durant la presentació
La directora general de Comerç, Muntsa Vilalta, ha presetat aquesta tarda a Vic la proposta de Projecte de Llei d'Àrees de Promoció Econòmica Urbana (APEUs) en que treballa actualment la Generalitat.
Davant d'una vintena de professionals del comerç de la capital vigatana, Vilalta ha explicat els principals continguts de la futura llei amb la que el Govern català —a través de la Direcció General de Comerç del Departament d'Empresa i Coneixement— aposta per un sistema de col·laboració-privada, articulat mitjançant aquest nou model d'organització de renovació urbana i territorial inspirat en els Business Improvement Districts (BIDs).
Segons ha explicat Vilalta, "la finalitat de les APEUs és facilitar la modernització i la promoció de determinades zones urbanes, millorar la qualitat de l'entorn urbà mitjançant actuacions sostenibles, consolidar el model de ciutat compacta, complexa i cohesionada i mediambientalment eficient, incrementar la competitivitat de les empreses i afavorir la creació d'ocupació".
Així mateix, la directora ha volgut remarcar que "les APEUS no són un objectiu per si mateixes, són una eina de col·laboració público-privada, que està en un prestatge i es podrà utilitzar si és necessari".
Amb la voluntat que la llei reculli les diferents sensibilitats i necessitats del sector comerç, des de la Direcció General de Comerç s'estan mantenint converses amb els agents implicats.
La previsió és que la norma, que ha iniciat ja la tramitació administrativa, arribi al Parlament per a la seva tramitació a finals del 2019.
Vilalta ha completat la seva visita a la ciutat amb la participació a la presentació de la campanya "Vic Edició Limitada", organitzada per Vic Comerç.
Es tracta d'una campanya 100% experiencial que representa, amb delicadesa artística, la qualitat dels productes i serveis del comerç de Vic, on productes seleccionats per les botigues (per la seva notorietat, exclusivitat o temporalitat) es convertiran en quadres que simularan obres d'art, peces d'un museu, "un museu a l'aire lliure" de productes únics per a botigues singulars.
S'han afegit a la iniciativa 70 comerços de la ciutat que, en paral·lel, prepararan un seguit d'accions dins els establiments al voltant dels productes que han seleccionat.
· La consellera d'Empresa i Coneixement, Àngels Chacón, ha inaugurat aquesta tarda la 1a edició el Retail&Brand Experience World Congress, que aplegarà més d'un centenar d'experts i empreses per abordar les oportunitats de ofereixen les TIC al sector del retail
Acompanyada del director de Fira Barcelona, Constantí Serrallonga, la consellera d'Empresa i Coneixement, 'Angels Chacón, ha encapçalat la comitiva inaugural del Retail & Brand Experience World Congress (RBEWC), que se celebra des d'avui i fins el 29 de maig a Fira Barcelona-Gran Via i que aplegarà més d'un centenar d'experts i empreses, per analitzar les oportunitats de les TIC en l'àmbit del comerç.
El proper divendres, 28 de juny, comencen les rebaixes d'estiu als establiments comercials de Catalunya, d'acord amb el que es va establir en la reunió del Consell Assessor de Comerç.
En aquesta reunió es va consensuar per part del sector que les rebaixes d'estiu a Catalunya es realitzen en el període comprès entre el 28 de juny i el 31 d'agost de 2019, ambdós inclosos, com a dates recomanades per dur-les a terme.
El Consell Assessor de Comerç -format per entitats representatives del sector del comerç, per sindicats, per entitats municipalistes i per representants dels consumidors- aposta per mantenir aquest instrument de promoció.
Així mateix el Consell Assessor va establir els diumenges, 30 de juny, i 7 de juliol com a festius d'obertura autoritzada, dins del període de rebaixes d'estiu.